Document ID: 31997R2635

Tarybos reglamentas (EB) Nr. 2635/97
1997 m. gruodžio 18 d.
iš dalies pakeičiantis Reglamentą (EEB) Nr. 2847/93, nustatantį bendros žuvininkystės politikos kontrolės sistemą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi 1993 m. spalio 12 d. Tarybos reglamente (EEB) Nr. 2847/93 [4], nustatančiame bendrosios žuvininkystės politikos kontrolės sistemą, pateikiama nemažai žvejybos veiklos, įskaitant žvejybinę pastangą, kontrolės priemonių;
kadangi 1997 m. balandžio 24 d. Tarybos reglamente (EB) Nr. 779/97, nustatančiame žvejybinės pastangos Baltijos jūroje valdymo priemones [5], yra numatyta Bendrijos laivų žvejybinės pastangos Baltijos jūroje kontrolė, atliekama valstybių narių a posteriori;
kadangi, vadovaujantis Reglamento (EB) Nr. 779/97 6 straipsnio 2 dalimi, turi būti užtikrintas žvejybinės pastangos Baltijos jūroje valdymo priemonių laikymasis, ypač taikant Reglamento (EEB) Nr. 2847/93 IIa antraštinę dalį, dėl duomenų apie žvejybinę pastangą registravimo laivo žurnale, sąrašų su laivų pavadinimais perdavimo Komisijai tvarką, valstybių narių duomenų apie žvejybinę pastangą rinkimo ir surinktų duomenų apie žvejybinę pastangą perdavimo Komisijai;
kadangi dėl to Reglamentas (EEB) Nr. 2847/93 turėtų būti iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2847/93 iš dalies keičiamas taip:
1. Po 19a straipsnio pirmosios pastraipos įterpiama ši pastraipa:
"1a. 19e, 19f, 19g, 19h ir 19i straipsniai valstybių narių įgaliotiems Bendrijos laivams taikomi remiantis 1997 m. balandžio 24 d. Tarybos reglamento (EB) Nr. 779/97, nustatančio žvejybinės pastangos Baltijos jūroje valdymo priemones [6], 2 straipsniu, kad jie užsiimtų žvejybos veikla to reglamento priede nurodytuose žvejybos zonose."
2. 19a straipsnio 2 dalies paskutinis sakinys pakeičiamas taip:
"Atitinkamą ilgį viršijantys laivai, kuriems valstybės narės nesuteikė įgaliojimų pagal Reglamento (EB) Nr. 685/95 2 straipsnį, 3 straipsnio 5 dalį bei 9 straipsnį arba Reglamento (EB) Nr. 779/97 2 straipsnį, 1 ir 1a dalyse nurodytuose zonose žvejybos veiklos nevykdo".
3. 19f straipsnio 1 dalis papildoma taip:
"ir Reglamento (EB) Nr. 779/97 2 straipsnis".
4. 19i straipsnyje po pirmosios įtraukos įterpiama tokia įtrauka:
"- per ankstesnį ketvirtį dėl kiekvienos žvejybos zonos, nurodytos 19a straipsnio 1a dalyje, apie giliavandenes žuvis, lašišas, šlakius ir gėlavandenes žuvis, iki kiekvieno kalendorinio ketvirčio pirmojo mėnesio pabaigos, o iki kiekvienų kalendorinių metų vasario 15 d. - ankstesnių metų kiekvieno mėnesio žvejybinę pastangą.".
5. 19i straipsnio pirmojoje įtraukoje po žodžių "19a straipsnis" įterpiama ši nuoroda į 1 pastraipą: "1"
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1998 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. gruodžio 18 d.

Labels: 12
6